Het jy daardie manuskrip van jou agter in die laai ingegooi nadat iemand iets krieties daaroor gesê het? Het jy 'n familielid soos my 75 jarige moeder wat haar storietjie geskryf het en nie weet hoe, of dit nie kan bekostig om dit te publiseer nie? Om 'n boek te laat druk is baie duur en hoe kleiner die oplaag hoe meer kos dit per boek. Geen wonder soveel mense raak moedeloos en vergeet liewer van daardie digbundel wat hulle vir die kleinkinders wou laat druk het nie.
Elektroniese uitgewery maak dit net soveel makliker. In minder as 'n week kan ons jou boek, handboek, gedigte of oupa se dagboek, registreer met 'n wêreldwye ISBN nommer en dit beskikbaar maak op Amazon.com, vir enigiemand in die wêreld om te koop. Enige plek in die wêreld kan iemand kyk na die voorblad van jou boek, die opsomming lees en enige kommentaar wat geskryf is. Jy besluit op die prys in US Dollars en in 'n japtrap is die boek afgelaai en minute later kan Boetie in Kanada, Ouma se storie op sy Kindle of E-Boek leser geniet. Hoe vernuftig is dit? Maar gaan jy deur jou nek moet betaal vir dit?
Glad nie, dit kan jou so min as R500 kos indien die finale manuskrip en voorblad in die regte formaat aan ons gelewer word. Jou kinders of vriende kan moontlik hiermee help en dit spaar ons die koste van proef-lees en grafiese kuns om die voorblad te ontwerp. Moenie bekommerd wees nie ons sal 'n volledige lys van die vereistes, groottes en formate aan jou stuur wat jou boek 'n elektroniese wen publikasie sal maak. Ja en ons sal kyk dat Sussie se poging goed genoeg is vir die internasionale mark. Indien nie sal ons u laat weet.
Waar dit by proeflees kom hang dit baie af van hoe haastig jy is om 'n manuskrip af te handel. As jy nie haastig is nie kan die proefleser dit inpas tussen hulle belangrike (lees vol betalende) kliënte en dan vir jou 'n beter tarief gee. Die industrie tarief op die oomblik is omtrent 10 sent per woord. Vir 'n langerige boek kan dit nogal duur raak. Tik “proeflees afrikaans” in op Google en jy kom by 'n wye verskeidenheid skrywers en proeflesers uit. Marietjie (082) 570 6677, het my ma se boek gedoen en Ilse (082) 330 7596 het 'n boek oor Italianers in Suid-Afrika geskryf. Kontak hulle gerus vir 'n kwotasie. Ek verkies om nie betrokke te raak nie want die skrywer moet tevrede wees met sy manuskrip, dit is wat belangrik is vir my.
Hou in gedagte dat mense net jou boek kan koop indien hulle weet daarvan, oortuig is dat dit goeie waarde vir geld is en dit maklik in die hande kan kry. Kyk na ander voorbeelde van boeke op ons webblad – kliek op die boek se voorblad en sien hoe maklik dit is om die boek te koop! Moenie 'n fout maak nie, baie boeke wat bloot elektronies gepubliseer word sonder enige bemarkingsveldtog, lei dikwels tot teleurstelling. Onthou daar is miljoene ander boeke waarteen jy wil gaan meeding om verkope. Jou bemarking moet gerig wees op die regte tipe leser, iemand wat sal belangstel om jou boek te lees. Die boodskap moet hulle nuuskierig genoeg maak om op die skakel te kliek en hulle in die kuberruimte-boekwinkel te kry. Wanneer hulle daar is kan hulle na die voorblad kyk, die opsomming lees en die aankoop maak. Hulle kan egter ook al hoe verder begin rondkyk en naderhand weg beweeg van jou boek af.
Familie of vriende kan ook help om 'n webtuiste op te stel en dit te koppel aan Facebook of ander vorms van sosiale media. Miskien beter as jy 'n paar Rand opsy kan sit vir die bemarking van jou boek. Ons kan jou in aanraking bring met professionele bemarkers soos JTO, wat 'n spesiale aanbod vir ons gee van R1000, wat insluit 'n eenvoudige webtuiste gekoppel aan Facebook, wat aangedryf word vir een jaar. Kontak hulle direk deur die skakel hier bo, indien 'n meer gevorderde bemarkingsplan benodig word. Hulle het ons al ook uitgehelp met grafiese kunswerke, drukwerk en soek enjin optimalisering.
Onthou, familie, vriende en mond-tot-mond bemarking kan baie nuttig gebruik word.
Moet asseblief nie huiwer om ons te kontak met u navrae of enige ander inligting wat benodig word nie.
E - Pos: jaco@kameeldoringboeke.co.za
Tryn Ras by trynras@bushmenstories.co.za
of slakkepas pos: Kameeldoring Boeke
Telefonies by: (015) 793 0882
Selfoon: (082) 781 7777
Ons gesels graag met enige belanstellendes en baie dankie dat u ingeloer het!